Diari Oficial de la Generalitat Valenciana


Sumari del DOGV 4207, del 11-03-2002 (2002/2369)

RESOLUCIÓ de 5 de febrer de 2002, del conseller d'Innovació i Competitivitat, sobre iniciació de procediment d'expropiació per taxació conjunta.
------------------------------------------------------------------------------------------------------------------------------------------------

### Dades del document

Número de DOGV
:   4207

Data del DOGV
:   11-03-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/2369


Data del document
:   05-02-2002

Organisme emissor
:   Conselleria d'Innovació i Competitivitat

Tipus de document
:   Resolució

Anàlisi jurídica

 Descriptors 

:   * Almussafes
    * terreny industrial
    * expropiació

RESOLUCIÓ de 5 de febrer de 2002, del conseller d'Innovació i Competitivitat, sobre iniciació de procediment d'expropiació per taxació conjunta. [2002/X2369]
  
Per Resolució de data 26 d'octubre de 2000 (exp. 2000/Q8846), el conseller d'Obres Públiques, Urbanisme i Transports aprovà definitivament la delimitació de l'àrea reserva de terrenys per a la constitució de patrimoni públic de sòl industrial, als termes municipals d'Almussafes i de Picassent, amb la relació de propietaris, béns i drets afectats.
  
Per Resolució de data 29 de novembre de 2001 (publicada en el DOGV de data 19 de desembre de 2001), el conseller d'Obres Públiques, Urbanisme i Transports aprovà definitivament el Pla Especial amb homologació i ordenació detallada, el Programa per al Desenvolupament de l'Actuació Integrada i el Projecte d'Urbanització per a l'ampliació del parc industrial rei Joan Carles I, als termes municipals d'Almussafes i de Picassent.
  
En l'esmentat pla especial s'integren els sistemes generals per a l'ampliació del parc industrial i, concretament, la millora de la secció i el traçat del camí de la Foia, amb la corresponent relació de propietaris, béns i drets afectats.
  
L'article 33 de la Llei 6/1998, de 13 d'abril, sobre Règim del Sòl i Valoracions, disposa que l'aprovació de plans d'ordenació urbana i de delimitacions d'àmbits de gestió que s'han de desenvolupar per expropiació, implicarà la declaració d'utilitat pública de les obres i la necessitat d'ocupació dels terrenys i edificis corresponents, amb la finalitat d'expropiació o imposició de servituds.
  
La Llei 6/1998, de 13 d'abril, sobre Règim del Sòl i Valoracions, diu en el seu article 36 que el preu just dels béns i drets expropiats es determinarà de conformitat amb el que s'ha establit en el títol III de la present llei, mitjançant expedient individualitzat, o pel procediment de taxació conjunta, i es remetrà aquesta regulació a allò que s'ha disposat en els articles 202 a 204 del reial Decret 3.288/1978, de 25 d'agost, pel qual s'aprova el Reglament de Gestió Urbanística, i l'expedient d'expropiació haurà d'incloure els documents assenyalats en l'article 202.
  
Elaborat el projecte d'expropiació dels sistemes generals per a l'ampliació del parc industrial rei Joan Carles I, situat als municipis d'Almussafes i de Picassent, aquest consta dels següents documents:
  
- Determinació de l'àmbit territorial.
  
- Fixació de preus.
  
- Fulls de preu just individualitzat de cada finca.
  
- Fulls de preu just que corresponguen a unes altres indemnitzacions.
  
El procediment d'expropiació, en el marc del Conveni de Col·laboració subscrit el 20 de juliol de 2000, entre la Generalitat Valenciana i els ajuntaments d'Almussafes i de Picassent, serà realitzat per la Conselleria d'Innovació i Competitivitat, a través de l'empresa Seguretat i Promoció Industrial Valenciana, SA (SEPIVA), en qualitat de beneficiària de l'expropiació, i d'acord amb l'habilitació realitzada mitjançant l'article 3 de la Llei 12/1994, de 28 de desembre, de la Generalitat Valenciana.
  
Per tot això, resolc:
  
Primer
  
Iniciar, de conformitat amb la Resolució de la Conselleria d'Obres Públiques, Urbanisme i Transports, de data 29 de novembre de 2001, el procediment d'expropiació per taxació conjunta dels terrenys inclosos en el projecte d'expropiació dels sistemes generals per a l'ampliació del parc industrial rei Joan Carles I, situats als municipis d'Almussafes i de Picassent (València), projecte que queda incorporat a l'expedient.
  
Segon
  
L'esmentat projecte serà sotmés a exposició pública pel termini d'un mes, al Servei Territorial d'Indústria i Energia de València, situat al c/Gregorio Gea, 27 de València, i als ajuntaments d'Almussafes i de Picassent, on els interessats podran examinar la documentació i formular les reclamacions i observacions que estimen pertinents.
  
Tercer
  
La present resolució se sotmetrà a informació pública mitjançant la inserció d'anuncis en el DOGV, en el BOP i en un periòdic dels de més circulació de la província.
  
Així mateix, la present resolució serà notificada individualment, juntament amb les taxacions, als titulars de béns o drets afectats en l'expedient, mitjançant trasllat literal del corresponent full d'apreciació i de la proposta de fixació dels criteris de valoració.
  
Quart
  
Els ajuntaments d'Almussafes i de Picassent seran oïts en el terme d'un mes, de conformitat amb el que s'ha establit en l'article 202.5 del reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Cinqué
  
La tramitació del procediment d'expropiació serà realitzada pel Servei Territorial d'Indústria i Energia de València, d'acord amb les competències previstes en el Decret 90/1984, de 30 de juny, del Consell de la Generalitat Valenciana.
  
València, 5 de febrer de 2002.- El conseller d'Innovació i Competitivitat: Fernando V. Castelló Boronat.